**VI. ПРЕГЛЕД ОДРЕДБЕ КОЈА СЕ МЕЊА**

12. Одређивање типа стамбене зграде и станова

Члан 14.

~~Стамбена зграда за колективно становање пројектује се као типска, спратности П+3+Пк (Пс) до П+6+Пк (Пс), без подземних етажа.~~

СТАМБЕНА ЗГРАДА ЗА КОЛЕКТИВНО СТАНОВАЊЕ ПРОЈЕКТУЈЕ СЕ КАО ТИПСКА, СПРАТНОСТИ П+3+ПК (ПС) ДО П+8+ПК (ПС).

Одлуку о избору типа стамбене зграде за колективно становање на појединачној локацији, као и одлуку о врсти и квалитету грађевинског материјала, опреме и инсталација који се уграђују у стамбену зграду из става 1. овог члана доноси Комисија на предлог министра надлежног за послове грађевинарства, у року од 15 дана од дана ступања на снагу овог закона.

За изградњу стамбене зграде за колективно становање користе се првенствено грађевински производи, материјали, опрема и инсталације домаћих произвођача, у учешћу од најмање 80% од укупно потребних грађевинских производа, материјала, опреме и инсталација, према спецификацији садржаној у пројекту за грађевинску дозволу, односно пројекту за извођење.

САМОСТАЛНИ ЧЛАНОВА ПРЕДЛОГА ЗАКОНА

ЧЛАН 2.

НАДЗОР НАД ПРИМЕНОМ ОДРЕДАБА ОВОГ ЗАКОНА ВРШИ МИНИСТАРСТВО НАДЛЕЖНО ЗА ПОСЛОВЕ ГРАЂЕВИНАРСТВА.

ЧЛАН 3.

ПОСТУПЦИ ПОКРЕНУТИ ДО ДАНА СТУПАЊА НА СНАГУ ОВОГ ЗАКОНА, ОКОНЧАЋЕ СЕ ПО ОДРЕДБАМА ЗАКОНА ПО КОЈИМА СУ ЗАПОЧЕТИ.

ЧЛАН 4.

ОВАЈ ЗАКОН СТУПА НА СНАГУ НАРЕДНОГ ДАНА ОД ДАНА ОБЈАВЉИВАЊА У „СЛУЖБЕНОМ ГЛАСНИКУ РЕПУБЛИКЕ СРБИЈЕ”.